ประสบความสำเร็จการเจรจาจับคู่  ไทย-ซาอุดิอาระเบีย มูลค่ากว่า 11,600 ล้านบาท
นายภูสิต รัตนกุล เสรีเริงฤทธิ์ อธิบดีกรมส่งเสริมการค้าระหว่างประเทศ (DITP) เปิดเผยผลการจัดกิจกรรมจับคู่เจรจาธุรกิจ Thai–Saudi Business Matching ดำเนินการร่วมกับสภาหอการค้าแห่งประเทศไทย โดยการส่งออกสินค้าไทยไปยังประเทศต่างๆ ซึ่งเป็นไปตามเป้าหมายที่คาดไว้ ภาคเอกชนซาอุดีอาระเบียจากหอการค้ามณฑลริยาดที่เข้าร่วมกิจกรรมจำนวน 70 บริษัท ได้มีการเจรจาจับคู่เจรจากับนักธุรกิจไทยกว่า 352 คู่ สามารถสามารถสร้างมูลค่าการซื้อขายทันทีประมาณ 130 ล้านบาท และมูลค่าคาดการณ์ภายในหนึ่งปี อีกกว่า 11,500 ล้านบาท โดยกลุ่มสินค้าและบริการที่ได้ตกลงซื้อขายทันที ได้แก่ อาหารและเครื่องดื่ม  ก่อสร้าง การดูแลสุขภาพ ค้าปลีก การขนส่ง และอัญมณีและเครื่องประดับ ตามลำดับ ภายหลังการเจรจาครั้งนี้ จะมียอดการสั่งซื้อเพิ่มขึ้นตามมาอีกในอนาคต อีกทั้งได้เตรียมจัดกิจกรรมขยายตลาดซาอุดิอาระเบียเพิ่มเติมอีก โดยจะร่วมกับซุปเปอร์มาร์เก็ตชั้นนำในซาอุดีอาระเบีย ได้แก่ Manuel และ LULU จัดกิจกรรมส่งเสริมการขายสินค้าไทย เช่น ข้าว อาหารฮาลาล และผลไม้ เป็นต้น เพื่อให้สินค้าไทยเป็นที่รู้จักในกลุ่มผู้บริโภคมากขึ้นอธิบดีกรมส่งเสริมการค้าระหว่างประเทศ กล่าวเพิ่มเติมว่า ได้เชิญผู้นำเข้าจากซาอุดีอาระเบียเข้ามาร่วมงานแสดงสินค้านานาชาติในประเทศไทย รวมถึงการเข้าร่วมงานแสดงสินค้าในรูปแบบปกติ หรือในรูปแบบไฮบริดและออนไลน์ ขณะเดียวกัน ได้เตรียมการนำคณะผู้แทนการค้าภาครัฐและภาคเอกชนเดินทางไปเยือนซาอุดีอาระเบีย ในช่วงปลายเดือนสิงหาคม หรือต้นเดือนกันยายน 2565 เพื่อขยายโอกาสทางการค้า การลงทุนและความร่วมมือทางเศรษฐกิจระหว่างไทย-ซาอุดีอาระเบีย